google/wiki40b huggingface dataset:
Argas (miestas)

Istorija

Prieš mūsų erą Argas turėjo gana daug įtakos Graikijoje. VII a. pr. m. e. tai buvo svarbiausias miestas-valstybė Peloponeso pusiasalyje, kol jame ėmė vyrauti Sparta. Argas ir Sparta konkuravo nuolatos – 669 m. pr. m. e. nugalėjo Argas, 550 ir 494 m. pr. m. e. nugalėjo Sparta. Vis didėjant Spartos galybei, Argas 461 m. pr. m. e. sudarė sąjungą su Atėnais, tačiau 418 m. pr. m. e. pralaimėjus Atėnų lygai Argas sudarė sąjungą su pačia Sparta. Tačiau 392 m. pr. m. e. ši taika buvo sulaužyta, kai Argas sudarė sąjungą su Korintu. 371 ir 362 m. pr. m. e. Argas vėl nugalėjo Spartą. Apie 200 m. pr. m. e. Sparta laikinai buvo okupavusi Argą. Kai 146 m. pr. m. e. romėnai sutriuškino Korintą, Argo įtaka sustiprėjo. Bizantijos laikais Argas klestėjo. 1397 m. miestą užėmė turkai, ir 1500 m. jie išžudė gyventojus ir apgyvendino albanus. Graikijos nepriklausomybės karo metu (1821–1829 m.) pirmasis Graikijos parlamentas buvo sušauktas kaip tik Argo mieste.
Zarandžas

Istorija

Senovės Persijos laikais miestas buvo žinomas kaip Zranka. Vėliau jis tapo svarbiausiu Drangianos krašto, kuriame gyveno tiek persai, tiek graikai, miestu (vadintas Zirra, Zarangia, Zarani). Žlugus Ram Šahristano miestui, Zarandžas tapo Sistano centru. VI–VII a. čia pradėjo kurtis krikščionių ir musulmonų bendruomenės. Vėliau kraštą valdė įvairios muslmoniškos dinastijos. 1747 m. Zarandžas tapo Duranio imperijos dalimi. 1968 m. tapo provincijos centru.
Han sistemos panaikinimas

Han sistemos panaikinimas ir Prefekttūrų sistemos įkūrimas (jap. 廃藩置県 haihan-chiken) yra Japonijos imperijos Meidži vyriausybės 1871 m. teisės aktas, kuris pakeitė tradicinių feodalinių valdų (han) sistemą ir įvedė centralizuotą valdžią Japonijoje. Šis procesas yra Meidži restauracijos kulminacija, kai visi daimiai turėjo grąžinti savo valdžią imperatoriui.

Bošin karas

Po Tokugavos šiogūnato pralaimėjimo Bošin kare 1868 m., naujoji Meidži vyriausybė konfiskavo visas žemes, kurias tiesiogiai valdė šiogūnatas (tenryō), bei tų daimių, kurie liko jam ištikimi, žemes. Tos teritorijos sudarė ketvirtį Japonijos ir jos buvo perorganizuotos į prefektūras, kurias valdė tiesiogiai centrinės valdžios paskirti valdytojai.

Valdų sugrąžinimas

Antroji fazė buvo 1869 m. Ją pradėjo Kido Takajoši iš Čošu žemės, kurį rėmė rūmų kilmingieji Ivakura Tomomi ir Sandžo Sanetomi. Jis įtikino Čošu ir Sacumos, dviejų pagrindinių žemių nuverčiant Tokugavas, valdovus savo noru atiduoti savo valdas imperatoriui. 1869 m. liepos 25 d. – rugpjūčio 2 d. bijodami, kad jų ištikimybe bus suabejota, jų pavyzdžiu pasekė 260 daimių. Tik keturiolika žemių nesutiko sugrąžinti valdas (版籍奉還 hanseki hōkan) savanoriškai, tad jiems įsakė Rūmai, grasindami kariniais veiksmais.
Už paveldimų žemių atsisakymą damiai gavo nepaveldimus savo buvusių valdų (kurios buvo pervadintos į prefektūras) valdytojų postus ir jiems buvo leista pasilikta 10 procentų surinktų mokesčių pagal faktinį ryžių išauginimą (o tai buvo daugiau nei šiogūnato laikais, kai buvo skaičiuojama pagal nominalų ryžių išauginimą).
Prefektūrų valdytojai galėjo skirti savo pavaldinius, bet tik tuo atveju, jei jie atitiko centrinės valdžios minimalius reikalavimus. Be to paveldimos stipendijos jų samurajams mokėjo centrinė vyriausybė, o ne valdytojai. Tai dar labiau turėjo susilpninti tradicinius feodalinius ryšius.
1869 m. liepą buvo panaikintas terminas „daimis“ ir įvesta kazoku perų sistema.

Sutvirtinimas

Nors buvę daimiai tapo vyriausybės tarnautojais, jie išlaikė šiek tiek karinės ir finansinės nepriklausomybės bei turėjo įprastą savo buvusių pavaldinių garbinimą. Todėl Okubo Tošimichi ir kiti Meidži oligarchijos nariai juos laikė grėsme centrinei valdžiai, ypač todėl, kad šalyje vyko daugybė buvusių samurajų maištų. 1871 m. rugpjūtį Okuto, kuriam padėjo Saigo Takamori, Kido Takajoši, Ivakura Tomomi ir Jamagata Aritomo, privertė patvirtinti Imperatoriaus ediktą, kuris reorganizavo 261 išlikusią buvusią valdą į tris miestų prefektūras (fu) ir 302 prefektūras (ken). Kitais metais sujungiant jų skaičius buvo sumažintas iki trijų miestų prefektūrų ir 72 prefektūrų, o 1888 m. teliko trys miestų prefektūros ir 47 prefektūros.
Centrinė vyriausybė reorganizavimą vykdė žadėdama dideles stipendijas buvusiems daimiams, perimdama valdų skolas ir pažadėdama valdų pinigus (hansatsu) pervesti į nacionalinę valiutą jų nenuvertinant. Iždas nepakėlė tokio dosnumo, tad 1874 m. buvusių daimių stipendijos buvo pakeistos vyriausybinėmis obligacijomis, kurios buvo vertos 5 metų stipendijoms, o už metus buvo mokama 5 procentai palūkanų.
Mikolaičiai

Istorija

Nuo 1950 m. – Šakynos apylinkės kaimas. 1950–1990 m. kaimas priklausė Šakynos tarybiniam ūkiui.

Aplinkinės gyvenvietės

Šakyna – 5,9 km
Gedvydžiai – 2,7 km
Piktuižiai – 1,4 km
Saveikiai – 3,5 km
Viesgirdžiai – 1,6 km
Kantminiai – 2,4 km
Norvaišiai (Gruzdžiai) – 3,5 km
 KURŠĖNAI – 25 km
Rakandžiai – 3 km
Poviliškiai – 3 km
 ŠIAULIAI – 25 km
Muziejų sala

Istorija

Saloje esantys muziejai buvo pastatyti 1824−1930 m. laikotarpyje. Muziejai nukentėjo 2-ojo pasaulinio karo metu. Kai kurios pažeistos vietos pastatuose buvo paliktos nerestauruotos. Po karo didelė dalis vertybių buvo išvežta į TSRS. 1958 m. pagal susitarimą su VDR vertybės buvo grąžintos į Berlyną, tačiau ne visos, tarp jų − Henriko Šlymano Trojoje rasti artefaktai. 1999 m. kompleksas įtrauktas į UNESCO pasaulio paveldo sąrašą. Muziejus galima aplankyti su vienu bilietu. Per metus Muziejų sala sutraukia daugiau nei 1 mln. lankytojų.
Alina Boguševičiūtė

Biografija

1955 m. baigė Vilniaus universitetą. 1971 m. universitete apgynė disertaciją „Laipiojančių rožių biologinės ypatybės ir auginimo galimybės Lietuvoje“, 1972 m. biologijos mokslų kandidatė.
1957–1959 m. dirbo Biologijos, 1959–1986 m. – Botanikos institute (Kauno botanikos sodas).
Čiževo dekanatas

Čiževo dekanatas (lenk. Dekanat Czyżew) - tai vienas iš 24 katalikų, Lomžos vyskupijos dekanatų. Dekanas Tomasz Wilga. Dekanate yra 18.963 tikinčiųjų.
Resident Evil: Revelations 2

Siužetas

„Resident Evil: Revelations 2“ veiksmas prasideda antibioteroristinės organizacijos „Terra Save“ būstinėje, kur Klerė Redfyld susitinka Moirą Berton, kuri yra susipykusi su savo tėvu Beriu Bertonu. Netikėtai nežinomi užpuolikai įsiveržia į būstinę ir apsvaigina merginas. Klerė ir Moira atsigauna tamsiame kalėjimą primenančiame pastate, izoliuotoje saloje. Ant kiekvienos iš jų rankų yra elektroninė apyrankė, rodanti jų organizmų būseną, kuri gali virsti mutacija. Klerė ir Moira supranta, kad jos yra kažkokio mokslinio bandymo dalis. Jas užpuola įvairūs monstrai...
NK Marsonia Slavonski Brod

Istorija

NK Marsonia įkurtas 1909 m. Nuo 1945 iki 1962 m. vadintas NK Radnički Brod. Nuo 1962 iki 1992 vadinosi BSK, o vėliau grįžta prie NK Marsonia pavadinimo. 
2008–09m. sezone žaidė 3. HNL pirmenybėse. Buvo diskvalifikuoti iš jų ir kelis sezonus žaidė regioninėje lygoje.
2011 m. rugpjūčio 1 d. NK Marsonia susijungė su MV Croatia ir persivadino NK Marsonia 1909. Tuo metu klubas žaidė Kroatijos antrame divizione. NK Marsonia pavadinimas buvo naudojamas kaip naujojo klubo dublerių komandos pavadinimas.
Keletas žinomesnių klubo žaidėjų: Mario Mandžukić, Ivica Olić, Krešimir Prgomet, Boris Živković ir Josip Weber.
Sigizmundas Šimkus

Biografija

1951 m. Joniškio vidurinės mokyklos mokytojas ir komjaunimo organizatorius, Joniškio apskrities laikraščio „Tarybinis balsas“ atsakomasis sekretorius. 1951–1953 m. LLKJS Joniškio rajono komiteto I-asis sekretorius. Nuo 1953 m. SSKP narys. 1953–1955 m. LKP Joniškio rajono komiteto skyriaus vedėjas. 1959 m. baigė Vilniaus aukštąją partinę mokyklą.
1959–1960 m. LKP CK lektorius, 1960–1961 m. lektorių grupės vadovas. 1961–1969 m. LKP CK propagandos ir agitacijos skyriaus vedėjo pavaduotojas, 1969–1983 m. LKP CK kultūros skyriaus vedėjas. 1971 m. istorijos mokslų kandidatas. 1983–1990 m. Vilniaus aukštosios partinės mokyklos rektorius. 1985 m. docentas.
1971–1986 m. kandidatas į LKP CK narius, 1986–1990 m. LKP CK narys. 1971–1985 m. LSSR AT deputatas.
Džiuljeta Maskuliūnienė

Biografija

1986 m. baigė Šiaulių pedagoginį institutą. 1990–1998 m. mokėsi Vilniaus universiteto doktorantūroje. 2000 m. humanitarinių mokslų daktarė.
Nuo 1986 m. Šiaulių pedagoginio instituto (nuo 1997 m. Šiaulių universitetas) Humanitarinio fakulteto Lietuvių literatūros istorijos ir teorijos katedros dėstytoja, docentė. 2001–2005 m. Humanitarinio fakulteto prodekanė. Nuo 2006 m. Literatūros istorijos ir teorijos katedros vedėja.
Tarptautinės vaikų ir jaunimo knygų tarybos (IBBY) Lietuvos skyriaus narė, žurnalo „Rubinaitis“ redakcinės kolegijos narė, leidyklos „Saulės delta“ redaktorė.
Bezdonių vidurinė mokykla

Istorija

Mokykla įsteigta 1997 m. rugsėjo 1 d. Vilniaus apskrities viršininko 1997 m. rugpjūčio 12 d. įsakymu Nr. 1347. Mokykla buvo įsikūrusi Bezdonių „Saulėtekio“ pagrindinės mokyklos patalpose. Mokykloje ugdymas buvo organizuojamas lietuvių kalba. Mokiniai mokėsi pagal vidurinio ugdymo programą.
2015 m. Bezdonių vidurinė mokykla likviduota.
Nikolajus Murniekas

Biografija

Rygoje mokėsi privačiose B. Skujeniecės (1920–1922 m.) ir J. Jurovskio (1922–1926 m.) vaidybos studijose, 1932 m. – pas M. Čechovą. 1952 m. baigė A. Lunačiarskio teatro meno instituto Aukštuosius režisūros kursus Maskvoje.
1922–1936 m. Rygos teatrų aktorius, 1936–1968 m. Liepojos teatro aktorius ir režisierius, nuo 1953 m. vyr. režisierius.
Vaidyba ekspresyvi, būdinga tiksli personažų charakteristika, raiški forma.
Filas

Filas (gr. philos 'draugas', dgs. philoi) – senovės Makedonijos karaliaus (basilėjaus) artimų draugų ir patarėjų titulas. Juos asmeniškai pasirinkdavo karalius, jie galėjo būti kilę iš bet kurios graikų pasaulio vietos. Titulas paplito ir vėlesnėse helenistinėse karalystėse. Dalis Seleukidų imperijos rangų kilo iš šio titulo – Protoi Philoi ('pirmieji draugai'), Timomenoi Philoi ('nusipelniusieji draugai').

Įrašuose dažna frazė Karalius, jo draugai ir kariuomenė patvirtina filų titulo svarbą.
Atgaja (draugija)

Atgaja – slapta lietuvių jaunimo draugija, veikusi Joniškio, Gruzdžių, Šakynos valsčiuose 1889–1895 m.

Istorija

Steigėjai knygnešiai Matas Slančiauskas, Augustinas Baranauskas, Aleksandras Ratkus, Liudas Vaineikis. Prisidėjo prie Augustino Baranausko hektografuoto laikraštėlio „Dajniu neszėjis“ leidimo (1885 m.). Platino lietuviškas knygas, rinko tautosaką, kraštotyrinę medžiagą.
Partitūra

Partitūra – vizualus muzikinio kūrinio pateikimas, naudojant muzikos notaciją. Partitūros gali būti rašomos ranka, spausdinamos ir išleidžiamos kaip knygos arba atvaizduojamos kompiuteriu ekranuose. Pilnose partitūrose nurodoma visų kūrinį atliekančių instrumentų bei vokalistų partijos, tačiau gali būti išleidžiamos ir specializuotos partitūros, skirtos konkrečiam instrumentui, dirigentui, chorui, kūrinį besimokinantiems žmonėms ir pan. Viena iš partitūros atmainų yra tablatūra.
Pirmosios partitūros buvo rankraščiai. Dėl techninių priežasčių spausdintos partitūros atsirado XV a. pabaigoje, keliasdešimt metų vėliau nei pirmosios knygos. Iki atsirandant muzikos įrašams, partitūrų spausdinimas buvo vienas iš pagrindinių būdų platinti muzikinius kūrinius.
Neotropikai

Neotropikai – viena iš aštuonių biogeografinių ekologinių sausumos sričių. Apima Pietų, Centrinę Ameriką, Meksikos žemumas, Karibus, pietų Floridą. Dažnai šiuo pavadinimu įvardinami Pietų Amerikos tropikai, tačiau į ekosritį taip pat įeina į vidutinių platumų sritys žemyno pietuose. Šiaurės Amerikoje pereina į nearktinę sritį.
Iki susijungiant Šiaurės ir Pietų Amerikos žemynams juose buvo skirtingos ekosritys, tačiau susidarius Panamos sąsmaukai jos susijungė į vieną ekosritį. Neotropikuose, kaip ir Australijoje bei Antarktyje, būdingos rūšys, susidariusios Gondvanos žemyne.
Neotropikai pasižymi itin didele gamtine įvairove: čia plyti Amazonijos selva, Pantanalio pelkynai, pampos, Seradas, Valdivijos drėgnieji miškai – visi šie regionai pasižymi unikalia ir gausia augmenija bei gyvūnija.
Tik neotropikams būdingi, tipiški gyvūnai: plačianosės beždžionės, tinginiai, tinamai, kolibriai, krosniai, tukanai, tikrieji skruzdlesiniai, tanagros, kaimanai, medlaipinės medvarlės, šienpjoviai Gonyleptidae. Iš neotropikų kilę bromelijinių, kaninių, helikoninių šeimos augalai. Iš čia kilusios bulvės, pomidorai, kakavmedžiai, kukurūzai, pupos, vilnamedžiai, manijokai, batatai, burnočiai, bolivinės balandos.
Leliūnai (Kretinga)

Etimologija

Pavadinimas kilo iš asmenvardžio Leliūnas daugiskaitos formos.

Aplinkinės gyvenvietės

Grūšlaukė – 6 kmJuodupėnai – 3 kmKirkšiaiBajoraliaiBargalis
Pesčiai – 2 km
SALANTAI – 5 kmMažieji Žalimai – 1,5 kmBarzdžių Medsėdžiai – 1,5 kmKlecininkai
Tarpplanetinis internetas

Tarpplanetinis internetas (InterPlaNetary (IPN) internet project) – tarpplanetinio informacinio komunikacijos tinklo projektas, kuriame nuo 1998 m. bedradarbiauja NASA'os Reaktyvinio judėjimo laboratorija (JPL - Jet propulsion Laboratory), korporacija Mitre, UCLA ir Kalifornijos technologijos institutas. Šio projekto kūrėjai yra JPL mokslininkų grupė, vadovaujama Vinton Cerf (vienas iš TCP/IP protokolo kūrėjų, dažnai vadinamas interneto tėvu) ir Adrian Hooke.
2008 metų lapkričio 18 d. NASA paskelbė, kad buvo sėkmingai atlikti mėnesį trukę pirmieji IPN projekto testai tolimajame kosmose. Tinkle veikia 10 mazgų, kurių vienas yra NASA'os „Epoxi“ zonde, kiti 9 - JPL laboratorijose. Jie imituoja Marso paviršiuje veikiančius marsaeigius, aplink jį besisukančius palydovus ir NASA valdymo centrus Žemėje. Šių bandymų metu į Žemę buvo sėkmingai persiųstos kosmoso nuotraukos iš „Epoxi“ zondo, esančio daugiau nei 32 mln. kilometrų atstumu nuo Žemės. Tarpplanetinį internetą planuojama ateityje panaudoti ryšiui su aplink kitas planetas besisukančiais NASA zondais koordinuoti.
IPN išspręs kai kurias tolimojo kosmoso tyrinėjimo problemas. Viena iš tokių problemų yra ryšys su kosminiais aparatais, skrendančiais link kitų sąlygiškai netoli esančių planetų. Įprasta interneto struktūra (taip pat ir protokolai) negali būti perkelta į tarpplanetinę erdvę jau vien dėl signalų, sklindančių erdvėje kosminiais nuotoliais, ilgo perdavimo.
IPN veikia panašiu kaip elektroniniai laiškai principu: informacija yra išsaugoma ir persiunčiama į bet kurį sistemos centrą. Projekte naudojamas DTN (Disruption-Tolerant Networking) protokolas. Tinklas garantuos visada veikiantį internetą tarp planetų, erdvėlaivių, astronautų ir Žemės su minimaliu žmogaus įsikišimu. Marso atveju tie centrai bus įdiegti palydovuose supančiuose šią planetą. Astronautai galės siųsti žinutes iš tolimosios Marso pusės. Nepaisant to, šios žinutės bus perduotos į artimiausią centrą ir nusiųstos į Žemę. Šis IPN informacijos perdavimo ir persiuntimo metodas garantuos anksčiau iškilusių su kosminiais nuotoliais susijusių problemų, tokių kaip didelės paklaidos, gaišatis, kuri būna minučių ar netgi valandų trukmės, sumažinimą.
Ateityje bus vykdomi DTN protokolu paremto tinklo bandymai Tarptautinėje kosminėje stotyje.
Šlyžiškė

Istorija

Kaime anksčiau gyveno sentikiai.
Fejerija

Fejerija, feerija (pranc. féerie < fée – fėja) – fantastinės, pasakiškos, mitologinės tematikos teatro, cirko vaidinimas ar kino filmas su gausiais šviesos, spalvų ir garso efektais, virtuoziškais aktorių triukais.
Kaip teatro žanras susiformavo XVII a. Prancūzijoje ir Italijoje, itin išpopuliarėjo XVIII a. Kine plito XX a. pradžioje (buvo naudojami specialūs filmavimo būdai – vadinamasis „stop“ kadras, dviguba ekspozicija, sulėtintas ir pagreitintas filmavimas). Fejerijos elementų yra ir šiuolaikiniuose dramos, šokio spektakliuose, vaidinimuose vaikams.
Antanas Salys

Biografija

1923–1925 m. Lietuvos universitete studijavo lietuvių kalbą ir literatūrą, 1925–1929 m. Leipcigo universitete – baltistiką, slavistiką, indoeuropeistiką, 1929 m. Hamburgo universitete – eksperimentinę fonetiką. 1930–1939 m. dėstė Vytauto Didžiojo universitete (1930 m. įkūrė fonetikos laboratoriją), 1939–1943 m. – Vilniaus universitete. 1939 m. gavo profesoriaus titulą. 1939–1941 m. Lituanistikos instituto Lietuvių kalbos skyriaus vedėjas. 1941–1944 m. Lietuvių kalbos instituto direktorius. Dėl karo pasitraukė į Vokietiją, 1944–1946 m. dėstė Greifsvaldo ir Tiubingeno universitetuose. Vėliau pasitraukė į JAV, nuo 1947 m. dėstė baltistikos ir slavistikos dalykus Pensilvanijos universitete (Filadelfija), jo profesorius nuo 1956 m.
Vienas žurnalo „Gimtoji kalba“ steigėjų ir redaktorių. Su kitais 1935 m. įkūrė Lietuvių kalbos draugiją. 1969 m. lankėsi Lietuvoje, Lietuvos mokslo įstaigose rinko medžiagą istoriniam lietuvių kalbos žodynui. Antanas Salys buvo Valstybės Tarybos patarėjas terminologijos klausimais (A. Salio pasiūlytų žodžių vartojama ir šiandien, pvz., požiūris, rankinukas, staigmena).
Studentų dienos

Studentų dienos – dvisavaitinis iliustruotas katalikiškos krypties studentų laikraštis, leistas 1937–1940 m. Kaune.

Istorija

Leistas vietoje laikraščio „Jaunasis studentas“. Ėjo dukart per mėnesį. Leido Studentų ateitininkų sąjunga. Spausdino „Žaibo“ spaustuvė Kaune. Išėjo 56 numeriai.
Bendradarbiavo Bernardas Brazdžionis, Kazys Binkis, Paulius Jurkus, Konradas Kaveckas, Juozas Keliuotis, Steponas Kolupaila, Eugenijus Matuzevičius, Mykolas Linkevičius, Ignas Skrupskelis, Kazys Zupka ir kt.
Redagavo Kazimieras Berulis, Petras Rimkūnas, Petras Rimša.
Širdis (miestas)

Sai Baba

Širdžio miestas išaugęs aplink Sai Babos šventyklą, vieną turtingiausių visoje Indijoje. Miestas gausiai lankomas piligrimų, čia traukiančių pagerbti vienodai hinduistų ir musulmonų garbinamą šventąjį Sai Babą. Guru Sai Baba gyveno Širdyje iki savo Samadhi 1918 m. Dabar šį rajoninį miestą kasmet aplanko milijonai jo sekėjų iš viso pasaulio. Daugiausiai jų suvažiuoja rugsėjo–lapkričio mėn., kuomet vyksta dauguma hinduistų švenčių. Sai Babos mirties metinės minimos spalį, tikslesnė data priklauso nuo indų kalendoriaus.

Etimologija

Pagal indologą Vishwanath Khaire, pavadinimas Shirdi kilęs iš tamilų Seeradi = Seer + Adi (tamil. சீரடி  = சீர் + அடி; Devan. सीर् + अडि = सीरडि). Tamilų kalboje šis vardas reiškia „gerovės papėdė“.
Kazimieras Kepežinskas

Kazimieras Kepežinskas (g. 1937 m. sausio 10 d. Pribonyse, Onuškio valsčius) – Lietuvos geologas, habilituotas fizinių mokslų daktaras.

Biografija

1960 m. baigęs Maskvos universitetą iki 1962 m. jame dirbo. 1962–1992 m. dirbo Novosibirsko (Rusija) geologijos ir geofizikos institute, 1992–2000 m. – Lietuvos geologijos institute. 1976 m. geologijos ir mineralogijos mokslų daktaras.

Mokslinė veikla

Tyrimų sritys – Lietuvos ir Baltijos regiono Žemės plutos raida, Baltijos jūros kilmė, Lietuvos vakarinės dalies geoterminių anomalijų prigimtis, Varėnos geležies rūdos telkinių genezė.
Helvetizmas

Helvetizmas (vok. Helvetismus žodis kilęs iš lot. Helvetia, šiais laikais taip vadinama Šveicarija plius galūnė -ismus) – vien Šveicarijoje arba jos dalyje vartojami žodžiai. Dažniausiai helvetizmus sudaro įvairūs vokiečių kalbos dialektų žodžiai, naudojami tik Šveicarijoje (pavyzdžiui: Müesli, parkieren). Be germanų kilmės žodžių, dalis helvetizmų yra iš prancūzų, retoromanų ir italų kalbų, tai žodžiai, vartojami beveik vien tik Šveicarijoje.
Taip pat helvetizmais yra vadinami žodžiai, kurie yra kilę iš šveicarų vokiečių kalbos ir yra paplitę kitose vokiškai kalbančiose šalyse (pavyzdžiui: Müsli, Putsch).
Jie labai skiriasi nuo austriacizmų, naudojamų Austrijoje, bei teutonizmų, naudojamų Vokietijoje. Helvetizmai rodo, kad vokiečių kalba, kaip anglų, prancūzų, ispanų ir portugalų kalbos, yra kalba, turinti keletą standartinių variantų.
Fontanos aikštė (filmas)

Turinys

Praėjusio amžiaus 7 dešimtmečio Italija. Šalyje tvyro chaosas, politinis nestabilumas, nuolatiniai streikai, bei įvairūs išpuoliai tiek iš kairiųjų, tiek iš dešiniųjų pažiūrų žmonių pusės. 1969 m. gruodį įvykdomas iki tol neregėtas teroristinis išpuolis – Milano Nacionaliniame žemės banke padėtas sprogmuo nužudo beveik 20 žmonių ir 80 sužeidžia. Byla pavedama Luidžiui Kalabreziui, tačiau ja intensyviai domisi ir Romos politikai. Vienu iš įtariamųjų tampa anarchistų lyderis Džiuzepė Pinelis, nors Kalabrezis įsitikinęs šio padorumu ir netiki, kad tai gali būti šio darbas. Kuomet tardymo metu Kalabrezis kuriam laikui pasišalina iš kambario, grįžęs randa kelis savo kolegas, o Pinelį iškritusį per langą ir jau merdintį.
Oficiali tyrimo versija paskelbia, kad Pinelis nusižudė, tačiau šio šeima apkaltina policiją. Kalabrezis su tyrėjais pasidalina savo įtarimais dėl abejotinos Pinelio mirties, tačiau įrodymų nepakanka ir paliekama oficiali tyrimo versija.
Kalabrezis toliau gilinasi į sprogimo Milane detales ir įsitikina, kad tai buvo politinis teroristinis aktas, kurio metu buvo pasinaudota vietiniais anarchistais, o tikrasis tikslas – sukelti šalyje suirutę ir galbūt politinę krizę…
Daugailių I piliakalnis

Piliakalnis

Piliakalnio 15–18 m aukščio stačiašlaitę kalvą supa pelkės. Piliakalnio aikštelė 40 x 30 m dydžio, apardyta statant Daugailių bažnyčią, kuri ant piliakalnio stovėjo iki 1766 m. ir šventoriuje laidojant mirusiuosius. Išliko kultūrinio sluoksnio liekanų. Piliakalnio šiaurės vakarų papėdėje yra senovės gyvenvietė.

Tyrimai

Piliakalnio žvalgomuosius archeologinius tyrimus 1958 m. ir 1970 m. atliko Lietuvos istorijos institutas, 1985 m. tyrė Mokslinės metodinės kultūros paminklų apsaugos tarybos archeologai. Rasta lipdytos lygiu ir brūkšniuotu paviršiumi keramikos. 1990 m. Gintautas Zabiela aikštelėje, tirdamas vietą kryžiui statyti l m² plote, rado XVIII a. bažnyčios pamatų akmenų, kapą ir 1764 m. Kuršo šilingą.

Aplinkiniai piliakalniai

Šikšnių piliakalnis 8 kmGutaučių piliakalnis 5 kmZokorių piliakalnis 8,5 kmManeičių piliakalnis 8 kmŪžėniškių piliakalnis 8 kmBajoriškių piliakalnis 2 kmGarnių piliakalniai 2,9 km
Kubilių piliakalnis 5,6 kmGatelių piliakalnis 8,5 km
Lasos prefektūra

Geografija

Tai vienintelė Tibeto AR prefektūra, nesiribojanti su kitomis KLR provincijomis ar užsienio šalimis. Paviršius kalnuotas, išraižytas Lasos upės ir jos intakų. Pietine riba teka Jarlung Dzangpo, o šiaurėje siekia Namco ežerą. Iškilę Njenčen Tanglos kalnai.
Lasos apylinkės garsėja savo vienuolynais.
Olympus

Istorija

„Olympus“ 1919 m. įkūrė Takešis Jamašita (Takeshi Yamashita). Pradžioje ji specializavosi mikroskopų ir termometrų versle. 1921 m. įregistruotas prekinis ženklas „Olympus“.
1923 m. parduotas termometrų gamybos verslas. Kompanija ėmė koncentruotis tiek mikroskopų gamyba. 1934 m. pradėta gaminti optikos įrengimus fotoaparatams. Po dviejų pradėta optikos priemonių ir pirmojo fotoaparato Semi-Olympus I prekyba. 1942 m. bendrovė ėmė specializuotis optikos produktų gamyboje; kompanijos pavadinimas pakeistas į „Takachiho Optical Co., Ltd.“. 1947 m. pervadinta į „Olympus Optical Co., Ltd.“.
2003 m. nuspręsta bendrovei suteikti produktų linijos „Olympus“ pavadinimą, kuris pasirinktas pagerbiant Olimpo kalną – graikų mitologijos dievų buveinę.
Ladakalnis

Ladakalnis (arba Ledakalnis) yra Ignalinos rajone, tarp Ūkojo ir Linkmeno ežerų, Papiliakalnės kaime, Aukštaitijos nacionaliniame parke. Tai 176 m aukščio kalnas, geomorfologinis gamtos paminklas.
Nuo kalno matosi net 6 ežerai: Ūkojas, Linkmenas, Pakasas, Asėkas, Alksnaitis, ir Alksnas. Yra paprotys į kalno viršūnę užnešti akmenukų ir palikti prie viršūnėje augančio ąžuolo.